
Introducció 

El co-disseny representa una sèrie de metodologies participatives per a treballar en col·laboració amb 
diverses persones per tal de visualitzar i afrontar problemàtiques i oportunitats conjuntament, 

permetent resoldre reptes complexos i crear noves iniciatives. Com una evolució de diferents corrents dins 
del món genèric del disseny i la creativitat, i emmarcat dins del camp més ampli de la co-creació com veurem, 
el co-disseny o disseny participatiu s'ha desenvolupat significativament els darrers anys. Parteix de la base 
que la implicació de diferents tipus d'agents és fonamental a l'hora d'abordar de manera pràctica 
problemes "enrevessats" (wicked problems), que sovint presenten aspectes incomplets, contradictoris o 
canviants que no són senzills d'abordar per una única persona o disciplina. Al mateix temps, és un mecanisme 
especialment útil per encetar nous productes o serveis. 

Des de la definició de polítiques públiques o la planificació urbanística, fins la creació d'eines digitals i apps o 
la generació de noves estratègies comercials, passant per iniciatives de tot tipus que aspirin a generar canvis 
socials, cada cop són més les organitzacions i agents que s'apliquen el co-disseny per tal d'avançar 
eficaçment d'acord amb els seus objectius. O fins i tot per a definir-los de manera més clara i consensuada, 
primer de res. Es tracta d'una tendència que ha donat peu a tot tipus de materials, maneres de fer i perfils 
professionals que tracten d'ajudar a la generació d'idees i sol·lucions amb grups heterogenis de 
participants. I que ha fet sorgir certa especialització en serveis de consultoria i empreses dedicades a la 
facilitació de processos de co-creació. 

Sumat a una tendència a trencar barreres entre organitzacions, i la influència que té la societat xarxa en com 
ens comuniquem i informem avui dia, ens trobem actualment amb un ampli ventall de maneres de fer que 

es poden classificar com a co-disseny, en constant evolució i graus d'èxit a l'hora d'aplicar-se. 

Aquesta breu guia tracta d'apropar-se a alguns dels principis fonamentals que fan que el co-disseny pugui 
funcionar en diferents contextos, posant especial atenció a qüestions de facilitació i de materials, i 
finalment presentant una sèrie de recursos pràctics que es poden posar en pràctica de manera senzilla 
segons les necessitats. Prèviament, es repassa breument l'evolució del fenomen i les diferents disciplines o 
corrents que formen part del co-disseny. 

Orígens i evolució del co-disseny 

Més enllà del que tradicionalment s'ha entès com la pràctica del disseny (amb exemples que tots coneixem 
com el disseny d'objectes, el disseny gràfic o el disseny d'interiors), a partir dels anys 60 i 70 comencen una 
sèrie d'experiències i de reflexions sobre la necessitat de dissenyar també per a qüestions complexes i 
sistemes, per part sobretot de persones que treballaven en el camp de la informàtica personal i el creixent 
món de la computació. Figures a Estats Units com Herbert Simon o Horst Rittel inicien una sèrie de corrents 
de pensament i debats sobre els processos i metodologies del disseny, inspirats per com cada cop es fa més 
evident que tot el que ens envolta (des del cervell humà fins a un ordinador, o la pròpia societat), està 
configurat com a un sistema d'interdependències. 

Aquests sistemes, que normalment són complexos, impliquen per tant diferents punts de vista i de 
possibilitats per a crear i millorar el que ens envolta. En aquest sentit, plantegen, a banda de la ciència potser 
hi pot contribuir una nova manera d'entendre el disseny, orientat a resoldre problemes i millorar 
sistemes amb la participació de tot tipus de persones "expertes" en la realitat i el dia a dia que els envolta. 

Paral·lelament, a Escandinàvia per aquells anys es va desenvolupar també una escola de pràctiques del que 
es va denominar llavors "disseny cooperatiu". Es tractava d'una sèrie d'investigadors que, basant-se en els 
principis de la recerca-acció, van començar organitzar tallers participatius per a que treballadors i directius 
d'empreses desenvolupessin, conjuntament, estratègies i tècniques per millorar el disseny i l'ús d'aplicacions 
informàtiques als seus llocs de treball, i alhora les seves situacions laborals. 

Aquest enfocament en l’usuari final, o disseny centrat en l'usuari ( human-centered desigrí), on les persones 
poden participar activament en el treball amb dissenyadors, a partir dels anys 80 va passar a ser un dels 
trets principals del que avui en dia entenem per co-disseny. Al mateix temps, una altre tècnica que va 
començar-se a posar en pràctica i consolidar llavors va ser la del prototipat ràpid. El prototipat prioritza (en 
comptes de costosos dissenys detallats) el poder fer aproximacions inicials en paper o altres materials de 
baix cost que reflecteixin la idea bàsica d'un procés o funcionalitat, per aleshores discutir-ho en grup, i 
anar avançant així en el seu refinament. 

Aquests dos trets fonamentals, el disseny centrat en l'usuari i el prototipat ràpid, van acompanyar-se d'una 
evolució també en la manera d'entendre les "habilitats" del disseny: autors com Nigel Cross van començar als 
90 a distingir maneres especials de fer dels dissenyadors (basades en trets com la intuïció o la facilitació), 
mentre que empreses d'assessoria i serveis de co-disseny com IDEO van iniciar una exitosa popularització del 
concepte, destacant-hi com les habilitats de disseny són accessibles i les pot aplicar qualsevol tipus de 
persona. 

Progressivament va néixer així i es va difondre el concepte del "pensament de disseny" ( design thinking), 
que fins la data segueix sent un terme que engloba diferents maneres de fer i entendre el disseny com a 
procés clau en molts camps. 

Els darrers anys, en paral·lel al sorgiment de tot tipus d'empreses i professionals especialitzats 
en Facilitar el co-disseny de productes, serveis o processos de transformació, l'evolució del 
pensament de disseny ha suposat que es creïn diverses ramificacions i especialitzacions 
importants, normalment amb els trets comuns que ja hem vist: 



• El dissenyador com a facilitador de dinàmiques de grup, 

• Posar al centre l'usuari o la persona a qui està destinat el disseny, 

• La iteració o discussió recursiva sobre prototips ràpids, a través de sessions de treball. 


Per exemple s'ha desenvolupat l'àmbit del "disseny de serveis" (Service desigrí), orientat als elements que 
componen un servei per millorar-ne la seva qualitat. O el "disseny per a la innovació social", al voltant de la 
xarxa DESIS liderada per Enzio Manzini, per apropar el co-disseny a un tipus d'innovació impulsada per les 
demandes socials més que per la investigació tècnico-científica del mercat. Pròxim a aquest apropament, 
també darrerament s'ha començat a parlar de "disseny per a la transició" (transition desigrí), una àrea de 
recerca, pràctica i estudi de disseny que posa el Focus en la transició que necessita la societat cap a Futurs 
més sostenibles. Finalment, en una altre derivada interessant a efectes socials i de pràctiques col·laboratives 
dins el pensament de disseny, trobem el "disseny ficció" (design fictiorí), sorgit amb l'objectiu d'explorar i 
criticar possibles Futurs creant escenaris especulatius i provocatius, a través d'artefactes dissenyats. 


En l'actualitat, per tant, es donen tota una sèrie de diferents aproximacions al co-disseny i al pensament de 
disseny, que tot i poder discrepar respecte a com s'apliquen o distingueixen, tenen en comú la intenció 
d'explorar col·laborativament què s'ha de dissenyar (i, de vegades, el que no s'ha de dissenyar). Una 
exploració que sempre parteix d'un inici difús, aparentment caòtic o complex, i on les idees resultants de 
producte, servei, interfície, etc. es van desenvolupant i concretant primer en conceptes, i després en 
prototips que es refinen sobre la base de discussions. 



Imatge adaptada de Sanders & Stappers (2008) 

Aquesta manera de procedir no s'ha de confondre amb el concepte més ampli de co-creació, que seria 
qualsevol acció de creació col·lectiva (i que per tant pot comprendre moltes més pràctiques, on diferents 
persones Fan possible un projecte o idea), doncs el co-disseny parteix d'unes pautes i maneres molt 
concretes de Fer possible el disseny participativament, com veurem a continuació. 

Principis clau del co-disseny 



Com a conjunt de pràctiques orientades a la identiFicació col·lectiva de solucions per tot tipus de problemes, 
del pensament de disseny es deriven una sèrie de passes o fases que es segueixen habitualment en 
qualsevol tipus de procés de co-disseny: 


1 . Empatia: apropament a l'usuari, individual o col·lectiu, per saber millor qui és i què necessita. 

2. Definició: exploració de la problemàtica a abordar, per tal de deFinir-la de manera consensuada. 

3. Ideació: generació d’idees per a possibles solucions al problema o problemes, basada en les Fases 
anteriors. 

4. Prototipat: versions de "baixa Fidelitat" que reFlecteixen a grans trets com podria ser el producte, 
servei o procés. 

5. Testeig: recollida de Feedback en base a una versió operacional o mínimament viable del que s’ha 
validat a la Fase anterior. 


Usuaris? Arribats a aquest punt, també és important plantejar-se que més que parlar tota l'estona d'usuari o 
usuària, en molts dels apropaments del co-disseny en realitat cal anar molt més enllà i considerar que les 
persones amb qui es treballa (lluny de només fer "ús" d'una solució) són en rigor "agents implicats" 
(stakeholders), ciutadans, afectats, implicats, clients, etc. En aquesta guia fem servir la paraula "usuari" per 
facilitar l’explicació, i també d'acord amb els orígens de la disciplina, però segons el context moltes persones 
poden no sentir-se còmodes amb l'etiqueta, ni aquesta contempla moltes altres possibles situacions socials 
més enllà d'un servei. 


En contra del que pugui semblar, però, aquestes Fases tot i estar interrelacionades i suposar un cicle 
iteratiu, no sempre cal seguir-les de manera linear. Ni passar per totes elles, segons sigui el tipus de 
projecte o situació a aFrontar. Pot haver-hi circumstàncies on un projecte no necessiti explorar un problema 
sinó que aquest ja està prou clar. O bé situacions on es pugui aturar el procés en la generació d'idees o de 
prototips, sense necessàriament passar a cap implementació posterior. 



Els tests mostren perspectives 
que poden redefmir el problema 


Imatge adaptada d'interaction-design.org 

Una altre consideració important és que cadascuna d'aquestes cinc fases es pot abordar amb I ^ 

infinitud de mètodes i materials, des de mètodes de recerca com l'observació participant o ^ 

entrevistes, fins a sessions de pluja d'idees clàssiques, exercicis per a "trencar el gel" o |_| 

dinàmiques participatives per a crear diagrames amb tècniques de collage. De Fet, una qüestió recurrent 
també entre dissenyadors i Facilitadors experts en aquest àmbit és Fins a quin punt no han de ser passes que 
es segueixen només com a pauta orientativa, amb total llibertat creativa per a canviar-ne l'ordre o aplicar 
mètodes nous segons el context. 

Sigui com sigui, un principi clau del co-disseny, tal com l'explica Liz Sanders, una de les més reconegudes 
expertes en aquest terreny, és poder implicar als participants en dos tipus de moments que es 
complementen mútuament i retroalimenten: 

• Moments de divergència: dinàmiques de grup per a poder generar el màxim d'opcions, idees i 
variants possibles, seguint pautes acordades prèviament. 

• Moments de convergència: basats en tècniques participatives per a seleccionar entre les opcions, 
Focalitzant de manera consensuada i argumentada. 



Finalment, una altre clau important a considerar sobre com dur a terme dinàmiques de co-disseny, és com 
darrerament ha començat a proliferar el concepte de toolkit o "caixa d'eines". Es tracta de materials que 
sovint es poden consultar en línia i descarregar, Fets per experts en dinàmiques de disseny participatiu que 
posen a lliure disposició diagrames i esquemes seqüencials que conviden a treballar aspectes concrets 
del procés de co-disseny i reflectir-hi els resultats. Sovint amb anglès, tot i que cada cop amb més 
traduccions, aquests toolkits acostumen a acompanyar-se de guies d'aplicació i exemples d'ús en casos reals. 

Tot i que tampoc es poden prendre al peu de la lletra, sinó que cal adaptar-los i Fer-los servir sabent que són 
principalment una pauta d'ajut, aquests tipus de toolkits resulten sovint un acompanyament molt útil per a 
les diferents Fases d'un procés de co-disseny. Ajuden a estructurar i donar pautes clares d'interacció per a 
que, amb l'ajut d'un Facilitador, els participants puguin canalitzar idees i avançar en acords (enllaçant 
moments de divergència amb moments de convergència) sobre el que estan treballant, durant sessions que 
poden tenir diferent tipus de durada i condicionants. 

Nocions bàsiques de facilitació 



Un aspecte clau a l'hora d'aplicar metodologies participatives de co-disseny té a veure amb la facilitació de 
dinàmiques de grup, i per tant una sèrie de requisits per a que un determinat mètode i material puguin 
Funcionar com està previst. Des de Factors de temps o espai, Fins condicionants determinats per la selecció 
de persones que participaran. Tot i que moltes d'aquestes qüestions requereixen de pràctica i d'estils de Fer 
personals, i per tant cal experimentar-les i avançar provant coses per "assaig-error", a continuació es 
detallen nocions bàsiques a tenir en compte abans d'optar per un o altre apropament metodològic. 


El rol de facilitació 

En tots els processos de co-disseny és Fonamental que algú es responsabilitzi de dur a terme la facilitació 

durant cadascuna de les sessions. Es tracta de preparar amb antelació les dinàmiques tenint un guió de la 
seqüència que es vagi a treballar, i durant cada sessió explicar el que durà a terme, aclarir dubtes i 
especialment controlar el temps necessari per a cada Fase, sent molt flexible en Funció de com avanci en 
grup. 



Sovint el facilitador és la persona que ajuda a desbloquejar situacions en un grup 


La Facilitació és un tipus de tasca que requereix intensitat i esForç, i que si en comptes de realitzar-se 
individualment la porta a terme un grup reduït o parella de Facilitadors pot sortir molt millor. Una possibilitat 
és repartir per endavant els rols o qui Farà què, sabent que a més dels moments de presentar i de donar 
instruccions serà molt important poder dividir-se per estar a prop de cada grup si sorgeixen dubtes, o si 
es bloquegen i cal implicar-se més per motivar o aclarir el que toca Fer. 

Selecció de participants 

És molt important pensar bé a qui es convida a formar part d'una sessió de co-disseny: persones 
o perfils professionals concrets, experts en camps de coneixement que puguin ser complementaris, 
representants de grups o comunitats que s'intueixen comparteixen un problema, persones d'institucions que 
tenen alguna cosa a dir, estudiants o veïns d'un context local determinat. Aquestes són algunes possibilitats, 
però serà important establir per avançat qui participarà, i idealment intentar garantir que puguin fer-ho de 
manera regular i no només puntualment. Com veurem, un aspecte clau davant el màxim de diversitat de 
punts de vista possible serà tractar de començar amb bon peu (dins la fase d’"empatia"), de manera que la 
gent se senti segura i reconegui bé amb qui està començant a treballar en un projecte concret. 

El factor temps 

Un altre aspecte clau a tenir en compte és que co-dissenyar porta temps i requereix de diversos moments, 

intensitats i capacitat de reflexionar sobre la marxa el que s'està fent. Alhora, com hem vist, ha de ser un 
procés modular que permeti generar idees i tot seguit prendre decisions, però també canviar de rumb o 
accelerar si en algun moment les coses no estan sortint com s'esperava. Per a això, una de les claus de 
gestionar una dinàmica de co-disseny serà la flexibilitat, valorant a mesura que s'avança com repartir el 
temps entre donar instruccions, deixar espai per fer i pensar a la gent, i fer posteriorment posades en comú 
sobre cada pas. 

Importància de l'espai 

Són també molt importants les característiques de l'espai on es dugui a terme el co-disseny. Moltes de les 
dinàmiques es poden veure influïdes positivament o negativa per la comoditat del lloc, la seva il·luminació, i 
especialment la mida que tingui i com es pugui distribuir la gent per a treballar. L'ideal són sales àmplies 
amb bona llum natural, o si no que la il·luminació no cansi la vista o aclapari. 


Calen espais on poder fer treball de grups i penjar informació a les parets 

L'espai també ha de ser flexible. En caldre moments per posar en comú, alternant amb altres per treballar 
en petits grups, és important que després d'un format de presentació inicial es puguin moure fàcilment les 
cadires al voltant de taules que estiguin suficientment separades. També que es compti amb parets àmplies 
i buides, on no hi hagi problema per a penjar-hi o enganxar-hi els papers amb materials produïts en cada 
sessió, com una petita exposició que servirà per veure-ho tot en conjunt al final. 

Preparatius finals 

Quant als preparatius bàsics abans d'una sessió de disseny participatiu, a continuació un llistat bàsic 
d'aquelles coses a tenir en compte perquè no s'oblidi res abans d'una sessió: 

• Materials impresos: aquells canvas o materials retallables que es vagin a Fer servir, en la mida 
necessària i una còpia per a cada grup en què es divideixi la gent (més alguna extra). 

• Materials a presentar: diapositives a projectar sobre el tema a tractar, o sobre la sessió anterior, etc. 

• Infraestructura: taules i cadires necessàries per a treball en grup, projector, caFè o pastes si caldrà 
treballar molta estona, i així la gent es pot aprovisionar. També wiFi si es preveu la possibilitat que 
alguna dinàmica requereixi d'accés a Internet. 

• Materials Fungibles: postits de diverses mides o colors, retoladors, adhesius de punts verds i 
vermells, tisores, zel de doble cara per enganxar els resultats a la paret al Final de cada sessió. 



RECURSOS ÚTILS C 

Títol i accés 

Utilitat? 

~k ~kk ~kkk 

Metodologia 5C0: Guia de com apropar la co-creació a la innovació de les organitzacions 
creada per CoCreable, amb la intenció d'ajudar les persones, les organitzacions i les 
empreses a crear col·lectivament. httD://cocreable.orq/ (Castellà) 




Guia de camp IDEO per al disseny centrat en l'humà: Una guia pas a pas per ajudar a 
resoldre problemes com ho Faria un dissenvador. htto://www.desiqnkit.orq/resources/1 
(Varies llengües) 




WireFlow.com: Aquesta és una eina de treball wireFrame per Fer prototipat col·laboratiu 
d’eines i processos digitals bastant impressionant, recentment llançada com a codi obert: 
https://oithub.com/vanila-io/wireFlow (Anolès) 




Service Design Tools: Una plataForma oberta de coneixement, compartida amb la 
comunitat de recerca en disseny, on trobar diFerents eines i receptes per les diFerents 
etaoes del dissenv de nous serveis, http://www.servicedesiontools.orq/reoositorv (Anolès) 




Service Design Toolkit: Aquest kit d'eines és una introducció a la metodologia del disseny 
del servei, amb plantilles de pòsters, manuals i targetes retallables. 
http://www.servicedesiontoolkit.oro/downloads-success.html (Anolès) 





PlatForm Design Toolkit: es basa en la tradició del co-disseny de serveis i va néixer per 
superar les limitacions en els enFocaments tradicionals i lineals de modelització de 
negocis. Diversos "canvas" per models multiplataForma basats en ecosistemes. 
http://olatFormdesiontoolkit.com/toolkit/ (Anqlès) 

EXEMPLE DESTACAT #1 Desarrollo e Impacto iYa! (DIY) http://es.divtootkit.orqi (Castellà) 



Conjunt d'eines en format "canvas" desenvolupat per NESTA que permeten inventar, adoptar o 
adaptar idees que de facilitació pel co-disseny amb resultats. Es poden descarregar lliurement per imprimir 
(sota llicència Creative Commons), són de fàcil aplicació i estan pensades per a ajudar a persones que 
treballen en desenvolupament però també d'altres sectors. Es basen en estudis de centenars d'eines 
utilitzades actualment, i només s'inclouen aquelles que van resultar més útils. 


La secció de descàrrega es divideix en eines per a les següents necessitats: Explorar temes y problemàtiques; 
Desenvolupar una planificació clara; Aclarir conjuntament prioritats; Recollir apreciacions d’altres persones; 
Conèixer els col·laboradors/es; Generar noves idees; Probar i millorar iniciatives; Sostenir i implementar 
projectes. 



Què et sembla? 










☆ 


EXEMPLE DESTACAT #2 Stormz https://stormz.me/ (Anglès) 

Aquesta senzilla eina digital permet crear postits virtuals entre grups de participants per a 
continuació votar-les, comentar-les, agrupar-les i altres maneres d’avançar en les fases de divergència i 
convergència necessàries. 


Es tracta d'una aplicació que es pot fer servir abans o al principi d'una sessió de co-disseny, de manera que la 
pluja d'idees quedi recollida digitalment i es visualitzi amb estadístiques, o exporti a d'altres formats. 


També inclou differents plantilles de dinàmiques que es poden adoptar per a que les segueixin els 
participants. 


Què et sembla? 

COMPARANT MODELS jjjj-, 


Descriu una situació, procés o projecte on el co-disseny pogués ser d'utilitat: 














APLICACIÓ PRÀCTICA Q 


Com es podria aplicar el co-disseny al teu cas? Imagina i explica-ho breument: 

